EESTI ADVOKATUURI JUHATUS

ISTUNGI PROTOKOLL

16. august 2022. a nr 16

Tallinn

**A taotlus advokaaditunnistuse ja liikmetunnistuse kehtetuks tunnistamiseks**

A arvati juhatuse 31.05.2022 otsusega advokatuurist välja tema taotluse alusel. AdvS § 38 lg 4 sätestab, et advokatuurist väljaarvamise korral tuleb advokaaditunnistus üle anda juhatusele. Väljaarvatu soovil jääb liikmetunnistus temale. Väljaarvatu liikmetunnistusele teeb advokatuuri juhatus väljaarvamise kohta märke.

A ei ole advokaaditunnistust ega liikmetunnistust juhatusele tagastanud. A on selgitanud, et kuna ta ei ela Eestis, puudub tal füüsiline võimalus tunnistuste tagastamiseks. Tuginedes kodukorra §-le 78 palub A mõlemad tunnistused kehtetuks tunnistada.

Kodukorra § 78 lg 1 p 2 sätestab, et advokaaditunnistus ja advokatuuri liikmetunnistus tunnistatakse kehtetuks, kui advokaat on advokatuurist välja arvatud või välja heidetud ja advokaaditunnistus või advokatuuri liikmetunnistus ei ole advokatuuri juhatusele üle antud.

**Juhatus**

**O T S U S T A S:**

**Tunnistada kehtetuks A advokaaditunnistus ja liikmetunnistus nr 515.**